लोकायुक्त की नियुक्ति, कोर्ट में सुनवाई आज  
राज्यपाल ने पिछले महीने जस्टिस आरए मेहता को लोकायुक्त बनाया था जिसे गुजरात सरकार ने कोर्ट में चुनौती दी।
गुजरात में लोकायुक्त की नियुक्ति के खिलाफ़ मोदी सरकार की याचिका पर सोमवार को सुनवाई हो सकती है। मोदी सरकार का आरोप है कि गुजरात की राज्यपाल कमला बेनीवाल ने मुख्यमंत्री से सलाह मश्विरा किए बिना ही लोकायुक्त की नियुक्ति कर दी जो संविधान के नियमों के खिलाफ़ है। राज्यपाल ने पिछले महीने जस्टिस आरए मेहता को लोकायुक्त बनाया था जिसे गुजरात सरकार ने कोर्ट में चुनौती दी लेकिन पिछली सुनवाई के दौरान कोर्ट ने सरकार से कहा कि चूंकि राज्यपाल को प्रतिवादी नहीं बनाया जा सकता इसलिए वो अपनी याचिका पर सुधार करे। माना जा रहा है कि सरकार आज बदली हुई याचिका दाखिल करेगी।